

**Obrazloženje Izvršenja financijskog plana Osnovne škole „AUGUST CESAREC“ IVANKOVO za razdoblje siječanj-prosinac 2024. godine**

Na temelju Zakona o proračunu („Narodne novine“ broj 144/21) i Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) Osnovna škola „August Cesarec“ Ivankovo ima sljedeće obrazloženje godišnjeg izvještaja o izvršenju financijskog plana koji se sastoji od Općeg i Posebnog dijela koji je usvojen od strane Školskog odbora.

Opći dio sastoji se od:

* Sažetka Računa prihoda i rashoda i Računa financiranja
* Račun prihoda i rashoda po ekonomskoj klasifikaciji
* Račun prhoda i rashoda po izvorima financiranja

Posebni dio sastoji se od:

* prihodima i rashoda po programskoj, funkcijskoj i ekonomskoj klasifikaciji sa izvorima financiranja

U Općem i Posebnom dijelu godišnjeg izvještaja o izvršenju Financijskog plana za 2024. godinu iskazani su podaci o planiranim prihodima i rashodima 2024. godine kroz izvorni plan i jedan rebalans podaci o prihodima i rashodima ostvareni u 2024. godini.

U Sažetku Općeg dijela ukupno ostvareni prihodi u izvještajnom razdoblju iznose 1.875.019,61 €, a ukupno ostvareni rashodi iznose 1.844.875,73 € čime je proizašao manjak prihoda u iznosu od 4.459,38 €.

Višak prihoda i primitaka prethodnih godina iznosi 242,66 € te nakon ostvarenog manjka u 2024. godini, ostvareni manjak prihoda 4.459,38 €.

Ukupno ostvareni prihodi i primici za razdoblje od 01.01. – 31.12.2024. godine su isključivo prihodi poslovanja veći za 13,15 % u odnosu na isto razdoblje u 2023. godini .

Prihodi po ekonomskoj klasifikaciji se dijele na prihode poslovanja i prihode od prodaje nefinancijske imovine.

Prihodi poslovanja koje je škola ostvarila u izvještajnom razdoblju od 1.1. – 31.12.2024. godine iznose 1.875.019,61 € dok je za isto izvještajno razdoblje 2023. godine ostvareno ukupno 1.425.892,92 € što predstavlja povećanje od 13,15 %, i odnosi se na povećanje gotovo svih stavki prihoda.

Ukupno rashodi u period od 1.1.-31.12.2024. godine ostvareni su u iznosu od 1.844.875,73 € godišnjeg plana te predstavlja povećanje od 13,12 % u odnosu na ostvarene rashode poslovanja u istom razdoblju 2023. godine koji su iznosili 1.406.154,34 €. Promatrajući pojedine skupine rashoda vidljivo je da je došlo do povećanja u svim skupinama osim u skupini 34- Financijski rashodi.

Rashodi poslovanja dijele se na: rashode za zaposlene skupina 31 - 1.625.105,12 €, materijalne rashode skupina 32 – 219.651,24 € , financijske rashode skupina 34 – 119,37 €.

Skupina 32 – ukupno materijalni rashodi povećani su za 10,43% . Promatrajući pojedine podskupine vidljivo je da je došlo do povećanja gotovo u svim podskupinama. Podskupina 321 – Naknade troškova zaposlenima porasla je za 10,89 % zbog povećanja službenih putovanja i stručnog usavršavanja zaposlenika . Podskupina 322 – rashodi za materijal i energiju porasla je za 97,3% zbog povećanja gotovo svih troškova ove skupine od uredskog materijala, namirnica, energenata, materijala za tekuće i investicijskog održavanja do službene, radne i zaštitne odjeće i obuće.

Podskupina 323 – rashodi za usluge povećana je za 8,4% također zbog povećanja gotovo svih troškova koji čine ovu skupinu i to telefona, pošte i prijevoza , komunalne, zdravstvene, bankarske i ostale usluge. Podskupina 329 – Ostali nespomenuti rashodi povećani su za 67,24 %.

Skupina 42 – Rashodi za nabavu proizvedene dugotrajne imovine povećani su za 13,37% zbog opremanja škole. Prihodi i rashodi po izvorima financiranja

Izvor i prihoda i rashoda dijele se na proračunske ( 11- Opći prihodi i primici i 52 –Ostale pomoći ) i vlastite izvore ( 31 – Vlastiti prihodi, 38 Prenesena sredstva – vlastiti prihodi, 43 – Ostali prihodi za posebne namjene, 48 – Prenesena sredstva za posebne namjene, 58 – Prenesena sredstva – pomoći, 61 – Donacije i 68- Prenesena sredstva donacije) .

Povećanja na navedenim izvorima prihoda poslovanja su s druge strane i povećanja na rashodima kod izvora rashoda (11, 31, 52 i 61).

**Obrazloženje prenesenog manjka/viška financijskog plana**

Škola je u 2024. godinu ušla sa viškom prihoda od  **242,66 €.**

**Posebni izvještaji**

1. Izvještaj o zaduživanju na domaćem i stranom tržištu novca i kapitala

Osnovna škola „August Cesarec“ Ivankovo nije imala potrebe za zaduživanjem na domaćem i stranom tržištu novca i kapitala. Ovaj izvještaj je sastavni dio Godišnjeg izvještaja o izvršenju Proračuna OŠ „August Cesarec“ Ivankovo za razdoblje od 01.01. do 31.12.2024. godine. Od 1.02.2024. Škola ima jedinstven podračun u Hrvatskoj Poštanskoj Banci i sva plaćanja prijavljuje preko Riznice Vukovarsko srijemske županije.

1. Izvještaj o danim jamstvima i plaćanjima po protestiranim jamstvima

Osnovna škola „August Cesarec“ Ivankovo nije imala potrebe za davanje jamstava i plaćanja po protestiranim jamstvima. Ovaj izvještaj je sastavni dio Godišnjeg izvještaja o izvršenju Proračuna Osnovne škole „August Cesarec“ Ivankovo za razdoblje od 01.01. do 31.12.2024.

U Ivankovu, 10. veljače 2025.

Voditeljica računovodstva: Ravnatelj škole:

Marina Kraljević Ivan Benković, prof.